section_heading: Istinitost filma
paragraph_text: Premda su općeniti događaji koji su prikazani u filmu poprilično istiniti, postoje sitne razlike između stvarnih događaja i filma kao i nekoliko kontroverznih stvari vezanih za sam slučaj. U jednoj sceni filma Erin Brockovich je prikazana kao da je namjerno upotrijebila svoje grudi kako bi zavela službenika koji joj je potom omogućio pristup dokumentima koji su joj bili potrebni. Brockovich je priznala da su njezine grudi možda mogle imati mali utjecaj na njegovu odluku, ali negirala je da je svjesno pokušala utjecati na njega na taj način. U filmu je Ed Masry portretiran kao osoba koja predstavlja Erin Brockovich u njezinom sudskom slučaju oko prometne nesreće. U stvarnosti njezin odvjetnik bio je Edov partner - Jim Vititoe.<ref> Brockovich nikada nije bila miss Wichite; bila je miss pacifičke obale. Prema izjavi stvarne Erin Brockovich, ovaj detalj namjerno je izmijenio redatelj Soderbergh budući je smatrao "simpatičnim" da ljepotica filma bude predstavljena kao miss regije iz koje potječe.